கல்வி யுடையீர் கருங்கான கத்திடையே நெல்லி உதிர்த்து நிற்பதெவன் – வல்லாய்கேள் வெல்லா வழக்கை விலைவாங்கி வெல்விக்கும் வல்லாளன் சுற்றம்போல் மாண்டு. 	69 கல்வியுடையவர்களே! காட்டில் கருநெல்லிக்கனியை உதிர்ப்பதுபோல் கல்வி இல்லாதவனிடம் உன் கவிதையைச் சொல்வது ஏன்? கல்வியில் வல்லவனே கேள்! வெல்லா வழக்கை விலை வாங்கிக்கொண்டு வெல்லவைக்கும் வல்லாளன் (இக்கால வழக்கறிஞர்கள்) போல் செய்தால் அவனைப் போல் சுற்றம் இல்லாமல் மாண்டுபோவீர். வண்டமிழைத் தேர்ந்த வழுதி கலியாணத்(து) உண்ட பெருக்கம் உரைக்கக்கேள் – அண்டி நெருக்குண்டேன் தள்ளுண்டேன் நீள்பசியி னாலே